यरूशलम: प्रधानमंत्री नरेंद्र मोदी को इस्राइल में स्वागत के दौरान वह सम्मान दिया जाएगा जो इस देश की परंपरा के मुताबिक सिर्फ पोप और अमेरिका के राष्ट्रपति को दिया जाता रहा है. इस्राइली प्रधानमंत्री बेंजामिन नेतन्याहू हवाईअड्डे पर मोदी का अभिनंदन करेंगे. पीएम मोदी की तीन दिवसीय इस्राइल यात्रा मंगलवार को शुरू होगी. पीएम मोदी की इस्राइल यात्रा के दौरान भारत और इस्राइल अपने-अपने संबंधों को बढ़ाएंगे और कई समझौतों पर हस्ताक्षर करेंगे.